**Lisa 2**

**„****Raasiku alevik Teemeistri tee**

**kergliiklustee ja parkla tänavavalgustuse projekteerimine“**

**TEHNILINE KIRJELDUS**

**1. Projekti eesmärk:**

Käesoleva hanke üldine eesmärk on Raasiku valla elanike elukvaliteedi tõstmine, sh Raasiku aleviku keskuse liiklemisvõimaluste parendamine ning üldise ohutuse tagamine. Hankija eesmärk on hanke tulemusena saada kõrgekvaliteetne, käesolevale lähteülesandele ja Eesti Vabariigis kehtivale seadusandlusele ja projekteerimistingimustele vastav tee-ehitusprojekt põhiprojekti staadiumis. Projekt peab olema sellise tehnilise taseme ja detailsusega, mis võimaldab ehitustööde töövõtjal määrata eeldatava ehitustööde maksumus.

**2. Projekteeritava kergliiklustee asukoht:**

Projekteeritav kergliiklustee algab Raasiku alevik Tehase teele (11317 Raasiku Elektri tee(65101:001:0724) kinnistu)) rajatud jalgratta- ja jalgteest ning lõpeb Raasiku alevikus Teemeistritee 1 (65101:007:0101) erakinnistuga.

Täpsemad projekteerimistingimused on sätestatud Raasiku Vallavalitsuse 22. juuli 2024. a korralduses nr 268 „Projekteerimistingimuste määramine Raasiku vallas riigi tee 11318 Raasiku Meistripunkti tee teekaitsevööndisse valgustatud jalgratta- ja jalgtee projekteerimiseks“ (Lisad 2-1 ja 2-2)

**3. Valgustatud jalgratta- ja jalgtee väljaehitamiseks tee-ehitusprojekti koostamine**

Eskiisi staadiumis koostada projekteeritava teelõigu ja parkla situatsiooniskeem ja asendiplaan. Eskiisi staadium on vajalik tee ja parkla trassi kindlaksmääramiseks ning tellijale ja maaomanikele kooskõlastamiseks. Eskiis on vaja kooskõlastada ka Transpordiametis. Tellijale esitatava eskiisi asendiplaanil peavad olema kajastatud kinnistute katastritunnused ning soovitavalt positsiooninumbrid, mida projekteeritav tee läbib ning uute kinnistupiiride ettepanek. Eskiisprojektile tuleb lisada Exceli-tabel, kuhu on kantud kinnistute positsiooninumber, katastritunnus, nimi ja võõrandatava kinnistuosa pind ruutmeetrites. Eskiisprojekt tuleb esitada pdf ja dwg kujul.

Ehitusloa taotlemiseks on vaja esitada eelprojekt. Ehitusluba tuleb taotleda läbi [www.ehr.ee](http://www.ehr.ee)

**4. Staadium ja tähtajad:**

- eskiisprojekt esitada hiljemalt 14 päeva pärast hankelepingu sõlmimist

- eelprojekt esitada hiljemalt 1 kuud peale eskiisprojekti kooskõlastusi

- põhiprojekt esitada hiljemalt 1 kuud peale eelprojekti kooskõlastamist.

**5. Kooskõlastamine**

5.1. Trassi valiku skeem ja põhjendatud valikud JJT ning valgustuse asukohtadest ja nende rajamise vajadusest tuleb kooskõlastada Raasiku Vallavalitsusega.

5.2. JJT ehitusprojektiga peab olema tagatud kinnistute piiripunktide tähiste säilimine ehitustööde käigus. Kui piiripunktide tähiste säilimine ei ole projektlahendusega tagatud, tuleb piiripunktide taastamine kooskõlastada maaomanikuga või tuleb muuta projektlahendust.

5.3. Tehniliselt vajaliku teemaa moodustamiseks ja ehitustööde tegemiseks vajaliku teemaa kasutusõiguse omandamise protsessi alustamiseks koostada sobivas mõõtkavas katastriüksuse jagamiskava, arvestades võimalikult ühtlase teemaa laiusega võimalikult pikas ulatuses. Jagamiskava peab ära näitama JJT ehituseks vajaliku äralõike kinnistutest.

5.4. Tee ehitusprojekt ning valgustuse põhiprojekt projekteerijal kooskõlastada Transpordiametiga ja kõikide projektiga seotud kommunikatsioonide valdajatega ning vajadusel teiste projektiga seotud isikutega.

**6. Vormistusnõuded**

6.1.Hankijale antakse töö üle järgmistes etappides:

0 etapp – Eskiisprojekt trassi määramiseks ja maaomanikelt kooskõlastuste saamiseks.

I etapp – Eelprojekt, kooskõlastustega.

II etapp – Tee ja parkla ehitusprojekt, mis võimaldab JJT koos selle valgustusega vastavalt normidele ja nõuetele valmis ehitada.

Projekti mahus esitada seletuskiri, joonised, kooskõlastused, kasutamis- ja hooldamisjuhend.

Projekti koosseisus esitada lisaks:

− asukoha skeem;

− asendiplaan;

− teekatted;

− vertikaalplaneerimine tööjoonisena;

− piki- ja ristprofiilid tööjoonisena;

− tööde mahud;

− liikluskorralduse skeem;

− teemärkide spetsifikatsioon.

6.2. JJT ehitusprojekt, sealhulgas valgustuse põhiprojekt, tuleb vormistada eestikeelsena 2 eksemplaris paberkandjal ning 2 eksemplaris CD-l. Vormistamisel kasutada järgmisi failiformaate: tekstifailid – \*doc, jooniste failid – AutoCAD\*dwg ja pdf, koos kõikide projektis kasutatud referentsfailidega; tabelite failid – \*xls.

6.3. Töömahtude loendid esitada JJT ja parkla ning valgustuse ehituse kohta igas eksemplaris ja CD-l \*xls tabelina. Valgustuse põhiprojekti koosseisus tuleb esitada kasutus- ja hooldusjuhend.

**7. Projekti koostamisel juhinduda:**

7.1 kehtivatest seadustest, standarditest, normdokumentidest ja juhenditest, sealhulgas:

7.1.1 Ehitusseadustik ja selle alusel välja antud õigusaktid, sh Majandus ja taristuministri 05.08.2015 määrus nr 106 „Tee projekteerimise normid“;

7.1.2. Majandus ja taristuministri 06.07.2015 määrus nr 82 „Tee ehitusprojektile esitatavad nõuded“;

7.1.3. Majandus ja taristuministri 10.08.2015 määrus nr 101 „Tee ehitamise kvaliteedinõuded“;

7.1.4. Ehitusseadustik (EhS) §99 lg 3 kohased nõuded riigiteede alustele ja neid teenindavate kinnisasjade kavandamisel.

7.1.5. EVS 932:2017 „Ehitusprojekt“

7.1.6. EVS 613:2023 ,,Liiklusmärgid ja nende kasutamine“.

7.1.7. EVS 843:2016 „Linnatänavad“. „Tänavavalgustus”.

## 7.1.8. [CEN/TR 13201-1:2014/AC:2016](https://www.evs.ee/et/cen-tr-13201-1-2014-ac-2016) Teevalgustus. Osa 1: Valgustusklasside valiku juhised

EVS-EN 13201-2:2015 Teevalgustus. Osa 2: Teostusnõuded; Standard määrab teevalgustusklasside (M, C ja P) valgustustehnilised arvväärtused.

EVS-EN 13201-3:2015 Teevalgustus. Osa 3: Toimivuse arvutamine. Standard käsitleb teevalgustuse arvutusmetoodikat.

EVS-EN 13201-4:2015 Teevalgustus. Osa 4: Valgustuse mõõtemeetodid. Standard käsitleb teevalgustuse mõõtemeetodeid.

EVS-EN 13201-5:2015 Teevalgustus. Osa 5: Energiatõhususnäitajad. Standard käsitleb teevalgustuse energiatõhusust.

**Lisa 2-1**

Raasiku Vallavalitsuse 22.07.2024. a korraldus nr 268Lisa

**Lisa 2-2**

Transpordiameti 19.05.2023. a kiri nr 7.1-2/23/10493-2